Düxer Bahnhoff

Da Düxer Bahnhoff es en Bahnhof in Düx (dat is en Veedel fun Kölle. Et litt op de schääl Sick) un wood aam 11. 11. 1913 jeöffnet. Baanhoff Düx hädd enne eijene Bahnhoff. De litt aan de Oßß-Wäßß-Streck nohm Houpbahnhoff vun Kölle, dozwesche es de Hoenzollonbröck un enne joode Killomeeter. Wat dorch de Houpbahnhoff dorsch un wigger fiert, ejal welche Richtung, kütt och dorch Düx. Su hält en Düx baal jede Zoch. För vill Zöch es Düx de letzte Station, befür se nohm Düxerfeld afjeschovve wääde — odder se kumme vun do un Düx es dä eezte Hallt. Ävver zoosäzlich hät dä Düxer Bahnhoff unge norren Jleis en nöötlijje Richtung, meddsen dor jet Messejelände, no Möllem. Zöch vun doo künne net dorch der Houpbahnhoff, un dröm hallde hee de ICE Zöch, di vun Frankfurt/Main, Sieburch övver do Fluchhaven un Kölle noh Düsseldorf fahre. Su jesinn es Düx ene joot versorchte Veedelsbahnhoff. Bröck zom Baanhoff De Hoenzollonbröck eß en Eisebahnbröck, di verbingk dä Houpbahnhoff med dem Düxer Bahnhoff un mer kann an de Süüdsigk och mem Rad un zo Fooß vun dä Domplaat erövver.